Kommissionens forordning (EF) nr. 95/2002

af 18. januar 2002

om ændring af forordning (EØF) nr. 2670/81 om gennemførelsesbestemmelser for produktion udover kvoterne inden for sukkersektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker(1), særlig artikel 13, stk. 3, og

ud fra følgende betragtninger:

(1) Ved Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima)(2) og ved Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican)(3) er der fastsat en ny ordning, der skal afhjælpe følgerne af disse regioners fjerne beliggenhed, status som øsamfund og beliggenhed i den yderste periferi.

(2) I de ved Rådets forordning (EF) nr. 1452/2001(4), (EF) nr. 1453/2001 og (EF) nr. 1454/2001 fastsatte gennemførelsesbestemmelser for den særlige forsyningsordning for områder i den yderste periferi, der er fastsat ved Kommissionens forordning (EF) nr. 20/2002(5), er der bl.a. fastsat bestemmelser om videreførelse af de særlige bestemmelser for de traditionelle handelsmønstre i forhold til resten af Fællesskabet, herunder hvad angår leverancer af hvidt C-sukker og C-råsukker som omhandlet i artikel 13 i forordning (EF) nr. 1260/2001. For at sikre, at nærværende forordning og forordning (EF) nr. 1260/2001 har samme anvendelsesperiode, bør det bestemmes, at de særlige bestemmelser i artikel 1, stk. 1a, i Kommissionens forordning (EØF) nr. 2670/81 af 14. september 1981 om gennemførelsesbestemmelser for produktion udover kvoterne inden for sukkersektoren(6), senest ændret ved forordning (EF) nr. 1148/98(7), anvendes i den periode, der er fastsat i artikel 10, stk. 1, i forordning (EF) nr. 1260/2001.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

Artikel 1, stk. 1a, i forordning (EØF) nr. 2670/81 affattes således: "1a. I den periode, der er omhandlet i artikel 10, stk. 1, i Rådets forordning (EF) nr. 1260/2001(8), anses, uanset stk. 1, litra a), b) og d), C-sukker, der i henhold til den ordning for importafgiftsfritagelse, der er fastsat i artikel 3 i enten Rådets forordning (EF) nr. 1453/2001(9) eller Rådets forordning (EF) nr. 1454/2001(10) importeres til De Kanariske Øer eller Madeira i form af hvidt sukker henhørende under KN-kode 1701 eller til Azorerne i form af råsukker henhørende under KN-kode 1701 12 10, for at være eksporteret til tredjelande som omhandlet i artikel 13, stk. 1, i forordning (EF) nr. 1260/2001 og for at have oprindelse i disse tredjelande med henblik på gennemførelsen af nævnte ordning."

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. januar 2002.

På Kommissionens vegne

Franz Fischler

Medlem af Kommissionen

(1) EFT L 178 af 30.6.2001, s. 1.

(2) EFT L 198 af 21.7.2001, s. 26.

(3) EFT L 198 af 21.7.2001, s. 45.

(4) EFT L 198 af 21.7.2001, s. 11.

(5) EFT L 8 af 11.1.2002, s. 1.

(6) EFT L 262 af 16.9.1981, s. 14.

(7) EFT L 159 af 3.6.1998, s. 38.

(8) EFT L 178 af 30.6.2001, s. 1.

(9) EFT L 198 af 21.7.2001, s. 26.

(10) EFT L 198 af 21.7.2001, s. 45.